CELEX: 62016CN0018
Language: sk
Date: 2016-01-13 00:00:00
Title: Vec C-18/16: Návrh na začatie prejudiciálneho konania, ktorý podal Rechtbank Den Haag so sídlom v Haarleme (Holandsko) 13. januára 2016 – K/Staatssecretaris van Veiligheid en Justitie

14.3.2016   
            
            
               SK
            
            
               Úradný vestník Európskej únie
            
            
               C 98/25
            
         Návrh na začatie prejudiciálneho konania, ktorý podal Rechtbank Den Haag so sídlom v Haarleme (Holandsko) 13. januára 2016 – K/Staatssecretaris van Veiligheid en Justitie
   (Vec C-18/16)
   (2016/C 098/31)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank Den Haag so sídlom v Haarleme
   
      Účastníci konania pred vnútroštátnym súdom
   
   
      Žalobca: K
   
      Žalovaný: Staatssecretaris van Veiligheid en Justitie
   
      Prejudiciálne otázky
   
   Je článok 8 ods. 3 písm. a) a b) smernice o prijímaní (1) v súlade s článkom 6 Charty (2):
   
               1.
            
            
               v situácii, keď bol štátny príslušník tretej krajiny zaistený podľa článku 8 ods. 3 písm. a) a b) smernice o prijímaní, a na základe článku 9 smernice o azylových konaniach (3) má právo zostať v členskom štáte, kým sa o jeho žiadosti o azyl rozhodne v prvom stupni, a
            
         
               2.
            
            
               vzhľadom na vysvetlivky k Charte (Ú. v. EÚ 2007, C 303/02), podľa ktorých obmedzenia, ktoré sa môžu oprávnene vzťahovať na práva stanovené v článku 6, nesmú prekročiť tie, ktoré povoľuje EDĽP v samotnom znení svojho článku 5 ods. 1 písm. f), a na výklad posledného uvedeného ustanovenia, ktorý poskytol Európsky súd pre ľudské práva najmä v rozsudku z 22. septembra 2015, Nabil a i. v. Maďarsko, 62116/12, podľa ktorého je zaistenie žiadateľa o azyl v rozpore s uvedeným ustanovením EDĽP, pokiaľ toto zaistenie nebolo nariadené na účely odsunu?
            
         
      (1)  Smernica Európskeho parlamentu a Rady 2013/33/EÚ z 26. júna 2013, ktorou sa stanovujú normy pre prijímanie žiadateľov o medzinárodnú ochranu (Ú. v. EÚ L 180, s. 96)
   
      (2)  Charta základných práv Európskej únie (Ú. v. EÚ 2007, C 303, s. 1)
   
      (3)  Smernica Európskeho parlamentu a Rady 2013/32/EÚ z 26. júna 2013 o spoločných konaniach o poskytovaní a odnímaní medzinárodnej ochrany (Ú. v. EÚ L 180, s. 60)